Ziclo de Leinster - Biquipedia, a enziclopedia libre

# Ziclo de Leinster

### De Biquipedia

O ziclo de Leinster ye un ziclo mitolochico que rezenta as abenturas de os Fianna u Fenians, una banda guerrera que son cazataires, cobradors d'impuestos por parte de o rei (eufemismo de bandolers) y encargatos de mantener l'orden una parte de l'año (atra biben con a poblazión).

Representan a mitolochizazión de os clans basallos de galos (Galiain), britans (Fir Domnan) y belgas (Fir Bolg) que bibiban sobre tot en o sudeste d'Irlanda y que introduzioron a cultura de la Tene. Estos clans no yeran bien consideratos por l'aristocrazia gaelica natiba, que los eban chusmesos.

O nome d'esta banda guerrera, egual que o más famoso de os suyos liders, Finn, ye relazionato con o protozelta Vindo, que sinnifica blanco, polito, fermoso, con pelo royo y que a dato nome a l'etnonimo galo Veneti y a Gwinedd, o norte de Gales.

Teneban como totem á o zierbo. Finn teneba como nome berdader Demné (gamo) y tenió a suyo fillo Oisin (que sinnifica zerbato) con Sadv, una muller que a mitat de l'año yera una zierba; o suyo nieto ye Oscar, que sinnifica aimán de os zierbos.

O padre de Demné yera Cumhal, d'un clan galiain (galos d'Irlanda); o clan de Morna (os Morini istoricos) mató a Cumhal y prenió o poder. Demmé ye criato por mullers guerreras y con poder maxicos y se combierte en un gran guerrero. Prene muita sabiduría cuan suca os didos enantes de minchar-se a un salmón maxico. Dimpués de a suya inizazión guerrera prene o nome de Finn, y d'astí o nome Finn Mac Cumhail.

Finn benga á o suyo padre y prene o poder de os Fenians. Dimpués de muitas abenturas, y desbenturas como a de Diarmaid, ye muerto por o clan de Morna.

Retrieved from "http://an.wikipedia.org../../../z/i/c/Ziclo_de_Leinster_f66a.html"

Categoría: Mitolochía irlandesa

##### Views

- Articlo
- Descusión
- Current revision

##### Rechirar

##### Atras luengas

- English